《春兴 其二》
明代·王九思

忆在梁园诗兴发，康王城北见黄河。信陵公子萧条尽，白发侯黄感慨多。

落日酒酣提剑舞，中流风起扣舷歌。十年徒侣仍稀阔，袅袅行云奈尔何。

作者简介：（1468—1551）明陕西鄠县人，字敬夫，号渼陂。弘治九年进士。授检讨，以附刘瑾为吏部郎中。瑾败，降寿州同知，勒致仕。盛年遭摒弃，以重资聘乐工学弹琵琶，善作词曲。有《碧山乐府》、《碧山续稿》、《碧山新稿》等，与康海为曲坛宗匠数十年，作品有愤慨不平之气。另有《渼陂集》。